laion/Wikipedia-Exotic huggingface dataset:
אמברוזיוס

אמברוזיוס (בלטינית: Ambrosius; נולד 337–340 לערך – מת ב-4 באפריל 397) היה ההגמון של מילאנו, פיתח הגות בדבר היחסים הנכונים בין ראשי הכנסייה לשלטון החילוני, זכה למעמד קדוש נוצרי. אמברוזיוס נולד בטרייר (Trier), בגליה צפונית למץ, בשנת 340 לספירה בערך. אביו היה נציב גליה הדרומית, והוא נשלח לרומא ב-354 לאחר מות אביו, שם למד משפטים. ב-372 התמנה למושל הפרובינציה של צפון איטליה, והוא ישב במילאנו. ב-374, כאשר ביקש הקהל לבחור הגמון, במקום ההגמון האריאני שמת, התפתחו מריבות בין האורתודוקסים לאריאנים, כפשרה הציעו את אמברוזיוס, למרות שלא נטבל לנצרות ולא היה לו ניסיון בכמורה הוא נבחר, הוטבל לנצרות, ותוך ימים ספורים הוקפץ בהיררכיה לדיאקון, כומר ובישוף. אמברוזיוס שילב בחיי הכמורה את העשייה המדינית, אולם הוא עצמו חי בפשטות וחילק את כספו לעניים. מלבד היותו איש דת ומדינאי היה אמברוזיוס גם נואם מוכשר, משורר ושופט. אמברוזיוס השתתף בחיי הדת והמדינה – הוא נלחם בעוז במתנגדי הדת הקתולית, בעיקר באריאנים. הוא השפיע על הקיסר המזרחי תאודוסיוס הראשון (379–395) מבחינה דתית. כאשר המון נוצרי מוסת עשה פרעות ביהודים והחריב בית כנסת בסוריה, תאודוסיוס ציווה לשקם את בית הכנסת ולהעניש את הפורעים, אך אמברוזיוס כתב לו שקיסר נוצרי שמקים בית כנסת יהודי פוגע בכבוד אלוהים, והקיסר ביטל את החלטתו. במקרה אחר, כשתאודוסיוס הרג 7,000 מתושבי סלוניקי, כתב לו אמברוזיוס כי הוא לא יוכל לחוג את המיסה עם בית המלוכה עד שהוא יכפר על מעשיו בפומבי. תאודוסיוס ניסה להיכנס בכוח לקתדרלה במילאנו, אך אמברוזיוס חסם בגופו את הכניסה. לבסוף נכנע תאודוסיוס וביקש מחילה על מעשיו. גם על הקיסר המערבי גרטיאנוס (375–383) השפיע אמברוזיוס, והקיסר הכריז ב-380 כי החלטות ועידת ניקיאה שעל סעיפיה הגן אמברוזיוס, מחייבת את כל הנתונים תחת הממשל. ב-381 ניצחו הקתולים את האריאנים בוועידת קונסטנטינופול הראשונה בעקבות מאמציו הרבים של אמברוזיוס וראשי האריאנים הודחו מכהונותיהם. כאשר הקיסר המערבי ולנטיניאנוס השני (383–392) ביקש להחזיר את אנדרטת האלה ויקטוריה ב-391 לפי בקשת הסנט והקונסול סימכוס, אמברוזיוס איים כי יחרים אותו, וולנטיניאנוס ביטל את החלטת הסנט. חלק ממלחמתו של אמברוזיוס באריינים הייתה הזהות שנוצרה באותה תקופה בין אריאניזם לבין הגרמאנים או הגותים. אנשי הצפון היו אריאנים בעוד אנשי איטליה השתייכו לכנסייה הרומית הניקאנית. יוסטינה, אמו של הקיסר ולנטיניאנוס, הייתה אריאנית והיא שאפה להשיג משרה לכומר אריאני בכנסייה במילאנו עבור האוכלוסייה האריאנית שבעיר. אמברוזיוס שבת בכנסייה עליה הייתה המחלוקת יחד עם קהילתו תוך שהם מזמרים מזמורי דת ללא הפסקה עד שניצח את אם הקיסר. ב-387 הטביל אמברוזיוס את אוגוסטינוס לנצרות. דעותיו בתחום התאולוגי השפיעו על התפתחותה של הנצרות, משום שהוא שילב בהם את הפילוסופיה של פילון וקידוש השם של החשמונאים. הוא שילב בדבריו ניסוחים של הוגי דעות יווניים ורומאים כמו סנקה וקיקרו. אמברוזיוס נחשב לאחד מאבות הכנסייה וזכה להיות אחד מארבע הדוקטורים הראשונים של הכנסייה. מזמור אמברוזיאני הספרייה האמברוזיאנית במילאנו הרפובליקה האמברוזית (אנ') שהתקיימה במילאנו במאה ה-15 מדיה וקבצים בנושא אמברוזיוס בוויקישיתוף אמברוזיוס, באתר אנציקלופדיה בריטניקה (באנגלית) כתבי אמברוזיוס בפרויקט גוטנברג (באנגלית) אמברוזיוס, באתר "Find a Grave" (באנגלית) אמברוזיוס (נפטר 397), בישוף של מילנו, דף שער בספרייה הלאומית אמברוזיוס, באתר MusicBrainz (באנגלית) אמברוזיוס, באתר Discogs (באנגלית) ערך זה הוא קצרמר בנושא אנשי דת נוצרים ובנושא קדושים נוצרים. אתם מוזמנים לתרום לוויקיפדיה ולהרחיב אותו.
מוראבלנקו

מוראבלנקו (ברוסית: Муравленко) היא עיר במחוז האוטונומי של ימאלו-ננץ שברוסיה. העיירה ממוקמת כ-480 קילומטרים מדרום מזרח לסלחרד. נכון לשנת 2016, מנתה אוכלוסיית העיירה 32,649 תושבים. העיירה נוסדה ב-1984, על פי הוראת משרד התעשייה הסובייטי מ-1982 להקים עיירה שתושביה יעסקו בתעשיית הנפט. תחילה התגוררו בה 1,600 תושבים. בתוך מספר שנים היא צמחה, וב-1990 הפכה לעיר. ארצות הברית קליירמור, אוקלהומה, ארצות הברית מדיה וקבצים בנושא מוראבלנקו בוויקישיתוף אתר האינטרנט הרשמי של מוראבלנקו אתר האינטרנט הרשמי של מוראבלנקו מידע על העיר (באנגלית) ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
ג'ון ברומיץ'

ג'ון אדוארד ברומיץ' (באנגלית: John Edward Bromwich;‏ 14 בנובמבר 1918 – 21 באוקטובר 1999), היה טניסאי אוסטרלי. אחד הטניסאים הבולטים בעולם במשחקי זוגות בשנות ה-40, כשלזכותו 19 זכיות בטורנירי גראנד סלאם מהם 2 זכיות יחיד. ג'ון ברומיץ' היה טניסאי אוסטרלי בולט לפני מלחמת העולם השנייה ואחריה. במהלך המלחמה הוא גויס ונפצע במהלך המערכה בגינאה החדשה. עם חידוש התחרויות לאחר סיום מלחמת העולם השנייה ברומיץ' זכה להצלחה גדולה במשחקי זוגות הגברים וזוגות מעורבים. בתחרויות זוגות באליפות אוסטרליה הפתוחה ביחד עם האוסטרלי אדריאן קוויס ברומיץ' זכה 8 פעמים ברציפות החל משנת 1938. בתחרויות זוגות מעורבים ברומיץ' שיתף פעולה עם לואיז ברוף מארצות הברית. הופעתו האחרונה של ג'ון ברומיץ' בגמר טורניר גראנד סלאם הייתה בשנת 1954 באליפות אוסטרליה הפתוחה. במשחקי גביע דייוויס ברומיץ' היה שחקן חשוב בנבחרת ארצו. במהלך הקריירה הוא זכה בגביע פעמיים ו-4 פעמים זכה במקום השני. בשנת 1984 הוא נכלל באולם התהילה של הטניס. מדיה וקבצים בנושא ג'ון ברומיץ' בוויקישיתוף ג'ון ברומיץ', באתר ה-ATP ג'ון ברומיץ', באתר ה-ITF ג'ון ברומיץ', באתר גביע דייוויס ג'ון ברומיץ', באתר היכל התהילה של הטניס
חוק הודעה לעובד ולמועמד לעבודה (תנאי עבודה והליכי מיון לקבלה לעבודה)

חוק הודעה לעובד ולמועמד לעבודה (תנאי עבודה והליכי מיון לקבלה לעבודה), התשס"ב–2002 הוא חוק שלו שתי מטרת: לוודא שלא תהיה מחלוקת לגבי תנאי ההעסקה שהוסכמו וכי העובד מודע לזכויות והחובות המוטלות עליו מתוקף חוזה העבודה. להבטיח שמועמד לעבודה יקבל מידע על מצבו בתהליך ההחלטה על איוש המשרה. חוק הודעה לעובד ולמועמד לעבודה (תנאי עבודה והליכי מיון וקבלה לעבודה), קובע כי על המעסיק למסור לעובד הודעה בכתב, שבה יפרט המעסיק את תנאי העבודה של העובד, וזאת תוך 30 ימים מתחילת העבודה (או תוך 7 ימים אם העובד נער בהתאם להגדרתו בחוק עבודת הנוער). ישנה רשימת פרטים ספציפיים שיש לפרט בהודעה זו ובחוק אף קיים טופס ייעודי לכך. במקרה שבו נמסר לעובד הסכם עבודה כתוב ובו מפורטים כל תנאי העבודה שיש למסור לעובד לפי החוק ובטווח הזמנים שבו מחויב המעסיק למסירת ההודעה לעובד על פי החוק – המעסיק לא יידרש למסור הודעה לעובד על פי חוק בנוסף להסכם העבודה. על פי החוק בהודעה לעובד המעסיק נדרש לכלול את הפרטים הבאים: זהות המעסיק והעובד תאריך תחילת העבודה (ותאריך סיומה אם מדובר בחוזה עבודה זמני/קצוב). המעסיק יציין אם חוזה העבודה לתקופה קצובה/בלתי קצובה תיאור עיקרי התפקיד סך כל התשלומים המשתלמים לעובד כשכר עבודה ומועדי תשלום השכר. אם נקבע שכרו של העובד על פי דירוגו מכוח הסכם קיבוצי – המעסיק יציין את דירוג העובד ודרגתו יום המנוחה השבועי של העובד סוגי תשלומים של המעסיק ושל העובד בעבור תנאים סוציאליים של העובד, וכן פירוט הגופים שאליהם המעסיק מעביר בפועל את התשלומים האמורים מעסיק שהוא צד להסכם קיבוצי כמשמעותו על פי חוק הסכמים קיבוציים, המסדיר את תנאי העסקתו של העובד, יציין את שם ארגון העובדים שהוא צד לאותו הסכם והמען לפניה אליו במקרה שבו חל שינוי בתנאי העבודה של העובד, על המעסיק למסור לעובד הודעה על שינוי תוך 30 ימים מהיום שבו חל השינוי (או תוך 7 ימים אם מדובר בנער). גם להודעה על שינוי קיים טופס ייעודי שנקבע בחוק. תיקון מס' 4 לחוק שנחקק בשנת 2011 קבע כי בית הדין לעבודה רשאי לפסוק שמעסיק אשר לא מסר, ביודעין, הודעה לעובד בדבר תנאי העבודה או הודעה בדבר שינוי תנאי העבודה וזאת בניגוד לזמני מסירת ההודעה המותרים על פי חוק, ישלם פיצויים, ללא הוכחת נזק, לעובד בסכום שלא יעלה על 15,000 ש"ח. תיקון מס' 6 לחוק שנחקק בשנת 2014 חייב גם מעסיקים פוטנציאליים למסור למועמד לעבודה המשתתף בהליכי מיון הודעה בכתב על התקדמות המועמד בהליכי מיון אחת לחודשיים לפחות וכן על אי קבלת המועמד לתפקיד תוך 14 ימים מאיוש המשרה. התיקון החדש מחייב את כל המעסיקים, למעט מועסקים בעבודות זמניות עד 30 ימים, מועסקים בענף ההסעדה ובמוקמות עבודה שבו פחות מ-25 עובדים. מנחם גולדברג ונחום פינברג, דיני עבודה, הוצאת סדן, פרק 7 - חוק הודעה לעובד ולמועמד לעבודה. חוק הודעה לעובד ולמועמד לעבודה (תנאי עבודה והליכי מיון וקבלה לעבודה), התשס"ב-2002, ספר החוקים הפתוח, באתר ויקיטקסט היסטוריית החקיקה של חוק הודעה לעובד ולמועמד לעבודה, במאגר החקיקה הלאומי באתר הכנסת http://www.kedmi-law.co.il/article.aspx?id=475 http://www.barlaw.co.il/he/חדשות/לא-התקבלתם-לעבודה-המעסיק-חייב-לעדכן-אתכם
אימפריה (פירושונים)

האם התכוונתם ל... אימפריה – סוג של ריבונות פוליטית אימפריה (עיר) – עיר במחוז ליגוריה באיטליה אימפריה (נפה) – נפה באיטליה שבירתה היא העיר אימפריה אימפריה (סדרת טלוויזיה) – סדרת דרמה מוזיקלית אמריקאית של רשת "פוקס", ששידורה החל ב-2015 אמפייר
רומה

האם התכוונתם ל... בני רומה או צוענים - עם נוודים הנפוץ בעיקר באירופה, שמוצאו בתת-היבשת ההודית. רומה (עיר) – עיר ורשות מקומית בסרביה, השוכנת במחוז סרם אשר בפרובינציית וויבודינה. רומה פלק – פרופסור אמריטה לפסיכולוגיה באוניברסיטה העברית בירושלים. רומה רימונים – התקן המאפשר להרכיב רימון על קנה רובה (רובה מטען (רומ"ט) או רובה סער) ולשגרו מקנה הרובה באמצעות לחיצה על ההדק. רומה (יהודה) – שם עיר הנזכרת במקרא בהר יהודה, אך לפי רוב החוקרים זהו שיבוש מהשם דומה (יהודה). רומה (הגליל) – עיר מקראית משוערת בגליל, אם אין גם זה שיבוש מהשם דומה (יהודה). אישים: אנטוניו רומה – כדורגלן ארגנטינאי גונזלו פוג'סרבר רומה – גנרל בחיל האוויר הספרדי רמה רומא
אויתור

אויתור (שם מלא: אויתור שרותי אויר בע"מ) הייתה חברת תעופה ישראלית, לטיסות פנים ארציות, אשר הוקמה בשנת 1957 על ידי המהנדס והטייס עמנואל צור. אויתור הייתה הראשונה שניסתה להתחרות בחברת ארקיע, שלה היה המונופול אותה עת בטיסות פנים בישראל. טיסת הבכורה של אויתור התקיימה ב-10 בספטמבר 1957, בה הוטסו 7 תיירים אמריקנים משדה לוד לקפריסין. לקיום טיסות הנוסעים חכרה החברה בבריטניה מטוס נוסעים דה הבילנד מדגם DH 104 Dove, מטוס בוכנה דו-מנועי ובו 10 מושבי נוסעים, אשר שימש בין היתר לצניחה ספורטיבית והוחכר בשנת 1962 לחברת ארקיע. מאוחר יותר נרכש מטוס דה הבילנד, מדגם DH 114 Heron, מטוס בוכנה ארבע-מנועי ובו 12 מושבי נוסעים. בשנת 1964 חכרה מטוס שלישי מדגם Heron לצורך טיסות מחיפה לאילת. בשנת 1964 הטיסה החברה כ-6,000 נוסעים בין חיפה לאילת. החברה קיימה טיסות נוסעים משדה דב לשדה התעופה חיפה ומשם לבאר שבע ושדה התעופה אילת, זאת לאחר שתנאי הרישיון שניתנו לה מאגף התעופה האזרחית במשרד התחבורה, אסרו עליה לקיים טיסות ישירות מתל אביב לחיפה או לאילת, קווים בהם שלטה חברת ארקיע. החל מ-16 בפברואר 1964 הפעילה החברה טיסה יומית מחיפה לאילת ובחזרה.בתחילת שנות ה-60 רכשה החברה שלושה מטוסי הרווארד מחיל האוויר, לאחר שאלה הוצאו משימוש כמטוסי אימון. מטוסי הרווארד שימשו בין היתר להטסת עיתונים מתל אביב לצפון הארץ ולהטסת כרזות פרסומת בשמי הארץ. בשנת 1962 מכר עמנואל צור את החברה לחברת התעופה "מרום", אולם המשיך לשמש כטייס ראשי בחברה וזאת עד להפסקת טיסותיה בשנת 1966. בחודש אוקטובר 1966, לאחר שהחברה כשלה בניסיונה לקבל רישיון ממשרד התחבורה להטסת נוסעים בקווים המתחרים בקווי הנוסעים של ארקיע, נמכרה חברת אויתור לחברת ארקיע. העסקה כללה את אך ורק את זכויותיה של חברת אויתור בקווי הנוסעים מחיפה, ולא את מטוסיה אשר הושבו למכירה באנגליה. צי המטוסים של אויתור כלל את המטוסים הבאים: אויתור בנתיבי האוויר הפנימיים (אורכב 22.01.2020 בארכיון Wayback Machine). אנציקלופדיה יפעת לתולדות התעופה והחלל בישראל, עמ' 482-483. הרווארד 4X-ARA. באתר מרקיע שחקים. מסמכים מחברת אויתור, מאוסף עמנואל צור. נחנכה חברת תעופה חדשה. חרות, 11 בספטמבר 1957 צניחה ספורטיבית. דבר, 8 ביוני 1958 רווח "ארקיע" 103,583 ל"י. דבר, 11 ביוני 1962 "אויתור" תפעיל מטוס חדש לאילת. דבר, 23 בדצמבר 1964 חצי מיליון מבקרים באילת מדי שנה בתחבורה יבשתית ואווירית. דבר, 18 בדצמבר 1964 "אויתור" תגביר טיסות התיירים מחיפה לאילת. דבר, 24 בפברואר 1964 נחנך קו תעופה חדש חיפה-באר שבע-אילת. דבר, 17 בפברואר 1964 מיכה לימור, חברת התעופה "אויתור" תחוסל ותימכר ל"ארקיע". מעריב, 18 באוקטובר 1966
בני בן זקן

בני בן זקן (נולד ב-18 באוקטובר 1982) הוא כדורגלן עבר ישראלי ששיחק בעמדת הקשר האחורי. בן זקן התחיל את הקריירה שלו בהפועל קריית שמונה ששיחקה אז בליגה א', ובעונת 1999/2000 ערך את הופעת הבכורה שלו בקבוצה הבוגרת נגד מכבי חדרה. בשנת 2000 התאחדה הקבוצה עם מכבי קריית שמונה ובן זקן המשיך לשחק בקבוצה המאוחדת, עירוני קריית שמונה, והיה שותף לעלייה ההיסטורית של המועדון לליגת העל בשנת 2007. בקיץ 2011 עזב יניב לביא את המועדון ובן זקן מונה לקפטן הקבוצה, ובסיום העונה אף זכה להניף את גביע הטוטו ואת צלחת האליפות הראשונה בתולדות המועדון. בעונת 2012/2013 חתם בהפועל אסי גלבוע מליגה א', ובסיום העונה פרש ממשחק פעיל. בן זקן מונה לעוזרו של ברק בכר, מאמן עירוני קריית שמונה. ב-14 במאי 2015 מונה למאמן זמני לאחר פיטוריו של בכר, ובסיום העונה שב לתפקידו כעוזרו של המאמן החדש, סאלח חסארמה. את עונת עונת 2016/2017 החל בן זקן כמאמן קבוצת הנוער של עירוני קריית שמונה, וב-31 באוקטובר 2016 מונה למאמן הקבוצה הבוגרת לאחר פיטוריו של מוטי איוניר. ב-26 בנובמבר 2016 פוטר מתפקידו. ב-22 בדצמבר 2016 מונה בן זקן למאמן הפועל קטמון ירושלים מהליגה הלאומית עד לסיום העונה. ב-4 באוגוסט 2017 סיכם כמאמנה של הפועל עפולה, במקומו של ראובן עטר. ב-28 בספטמבר 2017 בן זקן מונה למאמן בית"ר ירושלים לעונה אחת. בסוף העונה סיים בן-זקן את דרכו בקבוצה לאחר שהודיע כי לא ימשיך בבית"ר וסיים איתה במקום השלישי. ב-7 ביוני 2018 חתם בן זקן בבני סכנין. ב-5 בנובמבר 2018 פוטר מתפקידו. ב-21 בינואר 2019 מונה למאמן הפועל רמת גן מהליגה הלאומית, ועד לתום העונה הוביל אותה לפלייאוף העליון של הליגה הלאומית. עונה לאחר מכן הוביל את הקבוצה לזכייה בגביע הטוטו של הליגה הלאומית, אך ב-15 בפברואר 2020, בעקבות רצף תוצאות לא מוצלחות, פוטר מתפקידו כמאמן הקבוצה. לבן זקן תואר ראשון בפסיכולוגיה. עירוני קריית שמונה אליפות (1): 2011/2012 גביע הטוטו (2): 2010/2011, 2011/2012 גביע הטוטו (הליגה הלאומית) (1): 2009/2010 בני בן זקן, באתר ההתאחדות לכדורגל בישראל בני בן זקן, באתר Transfermarkt בני בן זקן, באתר FootballDatabase.eu פרופיל המאמן, באתר Transfermarkt מוטי פשכצקי, ‏הפתעה בבית"ר י-ם: בני בן זקן מונה למאמן, באתר ערוץ הספורט, 28 בספטמבר 2017 יגאל גולדשטיין, ‏רשמית: בני בן זקן מונה למאמן הפועל ר"ג, באתר ערוץ הספורט, 21 בינואר 2019 דוד נתן, בני בן זקן פוטר מהפועל ר"ג, באתר ynet, 15 בפברואר 2020 ערך זה הוא קצרמר בנושא כדורגלנים ישראלים ובנושא מאמני כדורגל ישראלים. אתם מוזמנים לתרום לוויקיפדיה ולהרחיב אותו.
וסטייה

וַסַטייה או וַסַט (בערבית: وسطية) הוא מונח הנמצא בשימוש באסלאם ומשמעותו – מתינות, מרכז, דרך האמצע, איזון. המונח מוזכר בקוראן חמש פעמים, במשמעות כוללת של מתינות, מרכזיות (כלומר, הימנעות מקיצוניות) וכבוד. בסורת הפרה נאמר: ” כך עשינו אתכם אומה מן המיטב (וַסַט), למען תעידו על מעשי האנשים ולמען יעיד השליח על מעשיכם. (وَكَذَٰلِكَ جَعَلْنَاكُمْ أُمَّةً وَسَطًا لِتَكُونُوا شُهَدَاءَ عَلَى النَّاسِ وَيَكُونَ الرَّسُولُ عَلَيْكُمْ شَهِيدًا)” (סורה 2 (סורת אל-בקרה), פסוק 143) בסורת אל-קלם נאמר: ” אמר הנכבד שבהם (אַוְסַטֻהֻם), הן שאלתי אתכם מדוע אינכם משבחים את אלוהים. (قَالَ أَوْسَطُهُمْ أَلَمْ أَقُلْ لَكُمْ لَوْلَا تُسَبِّحُونَ)” (סורה 68 (סורת אל-קלם), פסוק 28) כדי להפגין את רוח הביטוי בחרו מספר גופים בשם "וסט". כך לדוגמה: מפלגת אל-וסט במצרים מעידה על עצמה כי היא מפלגת אמצע, בין החילוניות לבין האדיקות של האחים המוסלמים, בין ראיית עולם אסלאמית בלבד (קומיה) לבין ראיית עולם לאומית בלבד (וטניה). עיתון אל-וסט היוצא לאור בבחריין, מעיד על עצמו כי הוא נוקט בדרך האמצע. כוכב דלתא (δ) בקבוצת הכוכבים תאומים (אנ') נקרא "וַסַט", כלומר - האמצעי. תרגום לעברית של אורי רובין, הקוראן, תל אביב 2005 דף הבית של העיתון ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
לואיס אלברטו גוטיירס

לואיס אלברטו גוטיירס אררה (בספרדית: Luis Alberto Gutiérrez Herrera, נולד ב-15 בינואר 1985) הוא כדורגלן בוליביאני המשחק בעמדות המגן השמאלי והבלם בקבוצת אוריינטה פטרולרו מליגת העל הבוליביאנית. גוטיירס התחיל את הקריירה שלו באוריינטה פטרולרו, כאשר עלה לקבוצת הבוגרים שלה בשנת 2004. בינואר 2009 הושאל לעירוני קריית שמונה אך לא הצליח לעזור לקבוצה במאבקי ההישרדות שלה והיא ירדה לליגה לאומית וגוטיירס חזר לאוריינטה. בעונת 2010 זכה עם המועדון באליפות הקלאסורה. בשנת 2012 חתם בבאהיה עימה זכה באליפות באהיה. בקיץ 2012 חתם בפטרונטו. ב-22 בספטמבר 2012 ערך את הופעת הבכורה שלו נגד חימנסיה לה פלאטה. ב-8 באפריל 2013 הבקיע את שער הבכורה שלו בפטרונטו. בסיום העונה חזר לבוליביה כאשר חתם בבוליבר. בקיץ 2015 סיכם על חזרתו לעירוני קריית שמונה כמחליפו של שיר צדק. אחרי עונה אחת בלבד חזר לבוליבר. בשנת 2007 ערך גוטיירס את הופעת הבכורה שלו בנבחרת בוליביה. הוא נכלל בסגל הנבחרת לקראת קופה אמריקה 2011. עם אוריינטה פטרולרו אליפות הקלאסורה: 2010 עם באהיה אליפות באהיה: 2012 עם עירוני קריית שמונה אלוף האלופים: 2015/2016 לואיס אלברטו גוטיירס, באתר Transfermarkt לואיס אלברטו גוטיירס, באתר Soccerway לואיס אלברטו גוטיירס, באתר National Football Teams לואיס אלברטו גוטיירס, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
קלם (פירושונים)

האם התכוונתם ל... קלם – עיר בליטא ה"תלמוד תורה" בקלם – ישיבה מישיבות תנועת המוסר קלם (מחוז משנה) – מחוז משנה במחוז שאולאי בליטא אשר בירתו היא קלם קלם (אתיופיה) (צר') – מחוז באתיופיה אישים טל קלם – מייסדו ועורכו הראשון של המגזין מסע אחר
בני לידור

בני לידור (נולד בפולין ב-14 במאי 1953) הוא קצין צה"ל במילואים בדרגת תת-אלוף, פיקד על חטיבה 188 ועל עוצבת געש. לידור התגייס לצה"ל ב-1971 ועשה את שירותו הצבאי בחיל השריון. בשנים 1981–1982 פיקד על גדוד 77 מחטיבה 7. במלחמת לבנון הראשונה פיקד על גדוד 198, גדוד קורס מפקדי טנקים מחטיבה 460. הגדוד השתתף בקרבות בגזרה המזרחית, בין השאר בג'זין, שהיה קרב השריון הראשון נגד צבא סוריה במלחמה, ובקרב קמ"ט-קק"ש ליד הכפר עין א-תינה בדרום לבנון. בסיומו של קרב זה טעו חיילים מגדוד אחר של החטיבה ופתחו באש על הטנקים מגדודו של לידור, שירו בחזרה. בקרב נהרגו חמישה קצינים וצוערים. פיקד על עוצבת ראם, חטיבת שריון במילואים, ולאחריה נתמנה למפקד חטיבה 188 ושירת בתפקיד זה בשנים 1987 עד 1989. בשנים 1990–1994 פיקד על עוצבת אתגר. בשנת 1991 פיקד על קורס מפקדי חטיבות. בשנים 1997 עד 1999 פיקד על עוצבת געש. לאחר שחרורו פנה בני לידור לפעילות עסקית כיועץ ומתווך עבור חברות טכנולוגיות בקידום עסקיהן מול משרד הביטחון. במסגרת עבודתו, מייצג את חברת נטאפ וחברת בינת במכרזים מול משרד הביטחון. לידור מתגורר במודיעין-מכבים-רעות ואב לשלושה. חגי עמית, "אם תיקח אותי, יהיה לך טוב יותר": שני האנשים ששולטים ברכש הטכנולוגי של מערכת הביטחון, באתר הארץ, 26 באוקטובר 2017 שוקי שדה, "אחבר אותך במכרז על 1,000 טנקים, אבל אני רוצה עמלה": המתווכים בעסקות הנשק יוצאים מהצללים, באתר TheMarker‏, 16 בדצמבר 2016
דיאבלוצרטופס

דיאבלוצרטופס (שם מדעי: Diabloceratops) הוא סוג של דינוזאור ממשפחת הצרטופסיים - הדינוזאורים בעלי הקרניים. הדיאבלוצרטופס חי באמריקה הצפונית בקרטיקון העליון בגיל הקמפן, כ-79 מיליון שנה לפני זמננו. שרידיו נתגלו ביוטה, ארצות הברית והוא תואר ב-2010. פירוש שמו הוא "פנים בעלי קרניים שטניות", כאשר Diablo פירושו שטן ו-Ceratops פנים בעלי קרניים, והוא נקרא כך בשל זיזיו הארוכים הבולטים מהעטרה. הדיאבלוצרטופס היה דינוזאור ממשפחת הצרטופסיים. הוא היה בעל אגן דמוי עוף והלך על כל ארבע רגליו. ראשו היה גדול ועוטר בעטרה (frill) בעלת חלונות בעצם שמקצהה העליון בלטו שני דוקרנים שהזדקרו כלפי מעלה. בניגוד לרוב בני תת-משפחת הצנטרוזאורים לדיאבלוצרטופס היו קרני גבה מפותחות (אך עדיין קצרות יחסית לקרני הטריצרטופס ושאר בני תת-משפחת הכסמוזאורים). קרן האף הייתה קצרה ולא השתמרה טוב במאובנים וייתכן שאף הייתה קהה. בעקבות גילוי צרטופסיים חדשים, בעיקר מתת-המשפחה צנטרוזאורים הסיקו הפלאונטולוגים שכל הצרטופסיים (basal feature) התאפיינו בשתי קרני גבה מפותחות, וצנטרוזאורים מתקדמים יותר איבדו מאפיין זה בעת התפתחותם לטובת דוקרנים על העטרה וקרן אף ארוכה או גדולה. הדיאבלוצרטופס, שגילו הוא כ-79 מיליון שנה לפני זמננו, הוא אחד הצרטופסיים הקדומים ביותר שנתגלו. אורכו היה כ-5.5 מטרים (18 רגל) ומשקלו כשל קרנף. הדיאבלוצרטופס היה צמחוני וניזון מצמחייה נמוכה. פיו המצויד במקור חזק וסוללת שיניים חותכות היה מסוגל לטפל גם בצמחייה קשה. הדיאבלוצרטופס חלק את בית גידולו עם הליתרונקס, דינוזאור טורף ממשפחת הטירנוזאוריים. דיאבלוצרטופס ידוע משתי גולגולות שלמות למחצה שנתגלו ביוטה, ארצות הברית. הגולגולת הראשונה נתגלתה ב-2002 אך תוארה והוגדרה כסוג חדש רק ב-2010 על ידי קירקלנד ועמיתיו. מדיה וקבצים בנושא דיאבלוצרטופס בוויקישיתוף דיאבלוצרטופס, באתר האנציקלופדיה של החיים (באנגלית) דיאבלוצרטופס, באתר GBIF (באנגלית) דיאבלוצרטופס אטוני באתר המוזיאון להיסטוריה של הטבע (יוטה) ד"ר תומאס ר. הולץ הבן, נספח סוגי הדינוזאורים (הסברים), מעודכן לינואר 2012 - עמ' 51.
Sweet Dreams (שיר של ביונסה)

Sweet Dreams (בעברית: חלומות מתוקים) הוא שיר של הזמרת האמריקאית ביונסה מאלבומה השלישי I Am... Sasha Fierce. השיר יצא כסינגל השישי מן האלבום ב-2 ביוני 2009. השיר נכתב והופק על ידי ביונסה נואלס, ג'ים ג'ונסין, ריקו לואבס וווין ווילקינס. שמו המקורי "Beautiful nightmare" הודלף באינטרנט במרץ 2008, ובעקבות זאת הוחלף שמו ל-"Sweet Dreams". זהו שיר מסוג סינת'פופ, ומכשורה כולל סינתסייזרים, מקלדת, וללכוד תופים. השיר מתאר מערכת יחסיים רומנטיים המצויים בחלום. "Sweet Dreams" זכה בביקורות חיוביות ממבקרי המוזיקה, ששיבחו את סוג השיר ואת הקצב שלו. כמו כן, השיר זכה לפופולריות כשיר מסוג אלקטרו, בניגוד לז'אנר ה-R&B שהזמרת שרה בדרך כלל. "Sweet Dreams" הגיע למקום ה-1 בניו זילנד, ולמקום ה-10 במצעד הבילבורד הוט 100 של ארצות הברית. השיר הגיע לטופ 5 באוסטרליה, צ'כיה, אירלנד, סלובקיה ובריטניה. בין השאר, "Sweet Dreams" הגיע למעמד פלטינה באוסטרליה, ניו זילנד וארצות הברית. נוסף על כך, השיר הגיע למקום ה-3 בהשמעות הרדיו בישראל על פי מדיה פורסט. לשיר יצא וידאו קליפ הנוהל על ידי האדרים פטי, וצולם בברוקלין שניו יורק. הקליפ בנוי בעיקר מאפקטים ממוחשבים, והוא צולם במסך ירוק. בקליפ נראית ביונסה לבושת חליפת רובוט בצבע זהב שעוצבה על ידי מעצב אופנה הצרפתי טיירי מוגלר. הווידאו זכה לביקורות חיוביות ממבקרים, שתיארו את ביונסה כאיקונית אופנה בשל התלבושות שלבשה בקליפ, ואף ציינו כי ביונסה חזרה על חלק מהתנועות מקליפ העבר שלה Single Ladies. ביונסה קידמה את השיר על ידי ביצועו בטקס MTV אירופה לשנת 2009, ואף ביצעה אותו מדי פעם בסיבוב ההופעות העולמי שלה I Am... World Tour‏. Sweet Dreams הוכר כאחד השירים הכי ממושמעים בשנת 2009 על ידי האגודה האמריקנית של מלחינים, מחברים ומו"לים (ASCAP). מידע על היצירה "Sweet Dreams" באתר מיוזיק בריינז מידע על הסינגל "Sweet Dreams" באתר מיוזיק בריינז סרטון השיר "Sweet Dreams" באתר יוטיוב
אדבאל

אַדְבְּאֵל היה הבן השלישי של ישמעאל (ואשתו מריבה, על פי המדרש) והאפונים לשבט מדברי בעל אותו שם. לאדבאל היו 11 אחים ואחות אחת: נביות, קדר, מבשם, משמע, דומה, משא, חדד, תימא, יטור, נפיש, קדמה ובשמת. משמעו של השם אדבאל על פי הערבית הוא: האל יסד, תקן. שבט זה נזכר בדברי הימים של תגלת-פלאסר השלישי בתור "שומר השער" מול מצרים, ופעם אחת בהקשר של מרידה באשקלון. כתב עת בית הלל תשס"ד ע"ט ספר בראשית, פרק כ"ה, פסוקים י"ג–ט"ו ספר בראשית, פרק י"ז, פסוק כ' דעת מקרא ספר דברי הימים א', פרק א', פסוק כ"ט Hayim Tadmor, The Inscriptions of Tiglath-Pileser III, King of Assyria (Jerusalem: Israel Academy of Sciences and Humanities, 1994), p. 107, 112, 122 Hayim Tadmor, The Inscriptions of Tiglath-Pileser III, King of Assyria (Jerusalem: Israel Academy of Sciences and Humanities, 1994), p. 63 ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.